ཆོད་པ་དང༌། ལྷ་མོ་བསྡུ་བ་ཡང་ཚོགས་ཞིང་གི་རིགས་འདྲེའོ། །ཐལ་མོ་སྦྱར་ལ་དེ་བཞིན་གཤེགས་པ་ཐམས་ཅད་ཀྱིས། ཞེས་སོགས་ཀྱིས་གསོལ་བ་
བཏབ་པས། དབང་ལྷ་དེ་བཞིན་གཤེགས་པ་འཁོར་བཅས་ཀྱི་ཞལ་ནས། ཇི་ལྟར་བལྟམས་པ་ཞེས་སོགས་གསུངས་ཤིང་ཕྱག་གི་བུམ་ཆུ་རང་འབྱུང་པོ་འདུལ་བྱེད་དུ་གསལ་བའི་སྤྱི་བོར་བླུག་པས་ཚངས་བུག་ནས་ཞུགས། ལུས་
ཐམས་ཅད་གང་། དྲི་མ་ཐམས་ཅད་དག ཆུའི་ལྷག་མ་ཡར་སྤྱི་བོར་ལུད་དེ་འཁྱིལ་བ་ལས། དེ་ཉིད་མི་བསྐྱོད་པ་ལོངས་སྐུའི་ཆ་བྱད་ཅན་དུ་གྱུར་ཏེ་དབུ་ལ་བརྒྱན་པར་བསྒོམ། དབང་ལྷ་རྣམས་ཀྱང་མི་བསྐྱོད་པ་དེ་ལ་ཐིམ་པར་
བསམ། དེ་རྗེས་སྲིན་མཛུབ་གཉིས་ལུ་གུ་རྒྱུད་དུ་སྦྲེལ། མཐེའུ་ཆུང་གུང་མོ་གཉིས་མཐེ་བོང་གིས་མནན་མཛུབ་མོ་ལྕགས་ཀྱུ་ལྟར་བཀུག་པ་ལྷ་འདི་ཉིད་ཀྱི་རྩ་བའི་ཕྱག་རྒྱ། སྙིང་མགྲིན་དཔྲལ་སྤྱི་བཞིར་མས་ཡར་རེག་ཏེ་ཧཱུཾ་བཛྲ་
ཕཊ་ཅེས་བརྗོད་ལ་བྱིན་གྱིས་བརླབ་བོ། །དེ་ནས་བསྐྱེད་རིམ་གྱི་དམིགས་པའི་གཙོ་བོ་སེམས་འཛིན་ལ་འཇུག་པར་བྱ་སྟེ། ཐོག་མར་ང་ནི་ཐ་མལ་པ་མ་ཡིན་ཏེ། སངས་རྒྱས་ཐམས་ཅད་འདུས་པའི་ངོ་བོ་དཔལ་གསང་བའི་བདག་པོ་
ཀྱེ་རྡོར་ཆོས་སྐོར་

།འབྱུང་པོ་འདུལ་བྱེད་དངོས་ཡིན་སྙམ་དུ་ང་རྒྱལ་བསྐྱེད་ལ། དེ་མ་ཐག་བསམ་བློ་གཞན་གང་ཡང་མི་གཏོང་བར་འཛིན་མེད་ལ་གཞག དེ་འདྲ་བ་ཡང་ཡང་བྱ། བྱུང་ན་ལྟ་དངོས་ཉམས་རྨི་ལམ་གང་དུ་
ཡང་འཇིགས་སྐྲག་དྲག་པོ་བྱུང་བའི་ཚེ། ང་ནི་འབྱུང་པོ་འདུལ་བྱེད་དངོས་ཡིན་སྙམ་པ་རང་བྱུང་གི་ལྷང་ངེར་ཤར་བ་ཞིག་མ་བྱུང་གི་བར་བསྒོམ་དགོས་རྒྱུ་རེད་དེ། དེ་འདྲ་ནི་ཧིན། དེ་ནས་ངན་པ་དབང་ཆེ་བས་བསམ་བློ་གཞན་
འཁོར་ཡོང་ཞིང་། དེའི་རྗེས་སུ་མི་གཏོང་བར། དེ་ལྟ་བུའི་རང་ཉིད་ཕྱག་ན་རྡོ་རྗེ་དེ་ཡང་སྐུ་མདོག་མཐིང་ནག་ཞལ་གཅིག་ཕྱག་བཞི་པ་འབྱུང་པོ་གཞན་གྱིས་མི་ཐུབ་པའི་སྟེང་ན་བརྐྱང་བསྐུམ་གྱི་སྟབས་ཀྱིས་ཡེ་ཤེས་ཀྱི་མེ་འབར་
4བའི་དབུས་ན་བཞུགས་པའོ། །སྙམ་དུ་རྣམ་པ་སྤྱི་ལ་སེམས་གཟུང་ལ། མཐར་འཛིན་མེད་དུ་འཇོག་པ་འདི་ཡང་ཚར་ཁ་ཤས་རེ་བསྒོམ། དེ་ནས་རང་ཁྲོ་བོའི་དབང་པོར་གསལ་བའི་སྨིན་མཚམས་སུ་སྤྱན་དབུས་མ་དབུས་ནག་ལ་
མཐའ་སྐྱ་བ། སྤྱན་རྩ་དམར་ཞིང་ལྡོག་པ། ཟླུམ་ཞིང་འབུར་བ་དུས་མཐའི་མེའི་ཕུང་པོ་ལྟ་བུ་ལ་སེམས་བཟུང་མཐར་འཛིན་མེད་ལ་འཇོག གཙོ་བོར་སྤྱན་དབུས་མ་འདི་ལ་ནན་ཏན་བྱེད་པ་གལ་ཆེ། དེ་ནས་སྤྱན་གཡས་གཡོན་
གཉིས་ཀྱང་དེ་འདྲ་བར་སེམས་གཟུང༌། ཤངས་ལྡོག་ཆེ་ཞིང་ཤངས་བུག་དམར་སང་ངེ་བ། ཞལ་ཆེར་གདང་ཞིང་མཆེ་བ་བཞི་ཆེར་གཙིགས་པ་ལ། ཚེམས་དང་མཆེ་བ་བཅས་དཀར་ཞིང་དྭངས་པ། ལྗགས་སྲབ་ཅིང་མཉེན་པའི་
407

རྩེ་མོ་ཅུང་ཟད་གྱེན་དུ་གུག་པ། ཞལ་གྱི་ནང་ཐམས་ཅད་འོད་ཀྱི་རང་བཞིན་དམར་སང་ངེ་བ། སྨ་ར་དང་སྨིན་མ་དབུ་སྐྲ་བཅས་དམར་སེར་འོད་ཀྱི་རང་བཞིན་གྱེན་དུ་འབར་བ། ཕྱག་གཡས་ཀྱི་དང་པོས་ཁྲོ་བོའི་རྡོ་རྗེ་སྔོན་པོ་འོད་
ཟེར་རབ་ཏུ་འབར་བ་ནམ་མཁའ་ལ་འཕྱར་ཏེ་བཟུང་བ། གཡོན་དང་པོས་ཁྲོ་བོའི་སྡིགས་མཛུབ་དང་བཅས་པས་རྡོ་རྗེའི་ཞགས་པ་སྔོན་པོ་རྩེ་མོར་ལྕགས་ཀྱུ་དང་ཨ་ལོང་གིས་བརྒྱན་པ་འོད་ཀྱི་རང་བཞིན་ཅན་འཕྱར་སྟབས་ཀྱིས་འཛིན་
པ། རྩ་བའི་ཕྱག་གཉིས་ཐུགས་ཀར་རང་གི་ཕྱག་རྒྱ་མཛད་པ། ཞབས་གཉིས་གཡས་བསྐུམ་ཞིང་གཡོན་བརྐྱངས་པའི་སྟབས་ཀྱིས་འབྱུང་པོ་གཞན་གྱིས་མི་ཐུབ་པ་མདོག་དཀར་པོ། མིག་གསུམ་པ་ལག་པ་བཞིའི་གཡས་གཉིས་
ཀྱིས་གྲི་གུག་དང་ཌུ་རུ། གཡོན་གཉིས་ཀྱིས་ཐོད་པ་དང་རྩེ་གསུམ་འཛིན་པ་སྐྲ་སེར་པོ་སྤྱི་བོར་ཐོར་ཚུགས་བྱས་ཤིང༌། སྟགས་ལྤགས་ཀྱི་ཤམ་ཐབས་ཅན། ཁ་སྦུབ་ཏུ་སྒྱེལ་ནས་མནན་པ། དེ་ཡང་ང་རྒྱལ་གྱི་དྲེགས་པ་སྤངས་ཏེ་
ཉམ་ཆུང་གི་རྣམ་པ་ཅན། སྐུ་ཡོངས་སུ་རྫོགས་པ་མདོག་མཐིང་ནག་སྟོན་གྱི་ནམ་མཁའ་དྭངས་པའི་མདོག་ལྟ་བུ། དྭངས་གསལ་རྙོག་པ་མེད་པ་འོད་ཀྱི་རང་བཞིན་ཅན། བསུས་ཁྱིམ་ཆེ་བ། ཕྱག་ཞབས་ཀྱི་ལྷུ་ཚིག་རྣམས་སྦོམ་ལ་
རགས་པ་བཅས་ལ་རེ་རེ་བཞིིན་དུ་སེམས་འཛིན་ཅིང་མཐར་འཛིན་མེང་ལ་འཇོག་པ་གོང་བཞིན་ཏེ། རྒྱན་མེད་དང་རྒྱན་ཅན་ལ་སེམས་འཛིན་པའི་ཐོག་མར། དཔྲལ་བར་བཻ་ཌཱུརྱ་སྔོན་པོའི་ཁྱུང་མོ་རིན་པོ་ཆེའི་ཁྲ་ཚོམས་ཀྱིས་སྤྲས་པ་

བཅུ་ཐམ་པ་
ம
།བཙུགས་པ་ལྟ་བུའི་མི་མགོ་སྐམ་པོ་བུག་རིལ་ལྔའི་རྩེ་མོར་གསེར་གྱི་རྩེ་ཕྲན་རེ་དང་བཅས་ཏེ་དབུར་བརྒྱན་པ། དེ་དག་ཀྱང་དཀར་ཞིང་དྭངས་པ་མིག་གིས་བལྟ་བར་མི་བཟོད་པ་ལྟ་བུ། མི་མགོ་རློན་པ་
ཁྲག་འཛག་པ་ལྔ་བཅུ་རྒྱུ་མ་རློན་པས་མ་ལེ་ནས་ཁར་ཕུག་སྟེ་རྒྱུས་པའི་དོ་ཤལ་ཕྲག་པ་ནས་བརླའི་བར་དུ་འཕྱང་བ། ཀླུ་ཆེན་པོ་བརྒྱད་སྦྲུལ་གྱི་གཟུགས་སུ་བྱས་པའི་སྦྲུལ་སྔོན་པོས་དབུ་བརྒྱན་ཏེ་དབུ་སྐྲ་བཅིང་པ། སེར་པོས་རྣ་
རྒྱན། དམར་པོས་མགུལ་རྒྱན། དཀར་པོས་དོ་ཤལ། སེ་རལ་ཁ་སྐེད་རྒྱན་ཕྱག་གདུབ་རྣམས་དང༌། དམར་པོས་ཞབས་གདུབ་བྱས་པ། སྟག་ལྤགས་གསར་པ་ཁྲག་འཛག་པ་སྡེར་བཞི་མ་ཉམས་པའི་ཤམ་ཐབས་གསོལ་
བ། དར་སྔོན་པོའི་སྟོད་གཡོགས་མནབས་པ་པད་ཟླའི་གདན་ལ་ཡེ་ཤེས་ཀྱི་མེ་འབར་བའི་དབུས་ན་བཞུགས་པ་རྣམས་ལ་ཡང་སྔར་ལྟར་སེམས་འཛིན་པར་བྱེད་དོ། །དེ་ཡང་སེམས་འཛིན་གྱི་ནང་ནས་ང་རྒྱལ་དང་རྣམ་པ་སྤྱི་ལ་
་ཀར་བྱས་ལ་གཞན་རྣམས་བཟླས་པའི་དམིགས་པའི་བར་མཚམས་རྣམས་སུ་བསྒོམ་པས་མཐུས། བཟླས་དམིགས་དངོས་ནི་ཐུགས་ཀར་ཉི་མའི་དཀྱིལ་འཁོར་ཞེས་སོགས་ཀྱི་འདོན་ཆ་ཁ་གསལ་བས་
ལོགས་སུ་མི་དགོས། འོན་ཀྱང་ཟླ་བའི་དབུས་སུ་ཧཱུཾ་དང༌། དེའི་ཕྱོགས་བཞིར་ཧཱུཾ་བཛྲ་ཕཊ་དེའི་ཕྱི་རོལ་ཏུ་བྷུ་ཏ་ཌཱ་མ་ར་རྣམས་སྤུ་བཤད་ཀྱིས་བྲིས་པ་ལྟ་བུ་གྱེན་ལངས་ཟླ་བ་ལ་ཅུང་ཟད་མ་རེག་པར་བསྒོམ། གཙོ་བོར་སྔགས་ཕྲེང་
409

གི་འོད་ཟེར་སྤྲོ་བསྡུ་རང་ལ་དམིགས་པ་གཏོད་ཅིང༌། དེས་བསུན་ན་སེམས་འཛིན་གྱི་དམིགས་པ་རྣམས་རེ་རེ་བཞིན་གསལ་གདབ་ལ་སྔགས་ཐུང་སྔགས་རིང་བཟླ། སྔགས་ཐུང་འབུམ་ཕྲག་བཅུ། ཁྲི་ཚོ་བཅུ། སྟོང་ཚོ་
བཅུ། བརྒྱ་ཚོ་བཅུ། སྔགས་རིང་ཁྲི་ཚོ་བཅུ། སྟོང་ཚོ་བཅུ། བརྒྱ་ཚོ་བཅུ་རྣམས་བཟླ་དགོས་པས། ཐོག་མར་སྔགས་ཐུང་ཁོ་ན་གཙོ་བོར་བཟླས་ལ། ཐུན་གྲོལ་ཁར་སྔགས་རིང་ཕྲེང་སྐོར་གཅིག་ཙམ་འདྲེན་དེའི་གྲངས་སོང་ནས་
སྔགས་ཐུང་ཅུང་ཟད་ཙམ་སྔོན་དུ་བགྲངས་ལ་གཙོ་བོར་སྔགས་རིང་ལ་འབུང་། གང་ལྟར་ཡང་ངག་བཟླས་ཀྱི་མཇུག་ཏུ་རྡོ་རྗེའི་བཟླས་པ་བྱ་བ་ནི། ཐོག་མར་ལུས་གནད་ལེགས་པར་བསྲང་ལ། སྣ་བུག་གཡོན་པ་ནས་རླུང་ཐོག་
མཐའ་གཉིས་འཇམ་ལ་བར་དུ་ཤུགས་ཆེ་བ་སངས་ཀྱིས་བུས། དེ་ནས་གཡས། དེ་ནས་དབུས་ཏེ་སྣ་བུག་གཉིས་ཀ་ནས་དེ་བཞིན་དུ་བུས། མཐར་རབ་བྱུང་ན། སྣ་བུག་གཡོན་ནས་རླུང་རྒྱུ་བ་དང་བསྟུན་དགོས། གལ་ཏེ་མ་
འགྲིགས་ན་སྣ་བུག་གང་ནས་རྒྱུ་ཡང་རུང༌། རླུང་ནང་དུ་འཇུག་པ་ཅུང་ཟད་རིང་ཙམ་བྱས་ལ། ཨོཾ་ཞེས་དང༌། ནང་དུ་གནས་པའི་ཚེ་ཨཱཿཕྱིར་རྒྱུ་བ་ཐུང་ཙམ་བྱས་ལ་ཧཱུཾ་ཞེས་དྲན་པར་བྱ་ཞིང༌། དེ་ལྟ་བུ་ལན་གྲངས་ཉེར་གཅིག་
སོགས་ཇི་ཙམ་ནུས་པ་བྱ་བ་ནི། རྫོགས་རིམ་གྱི་རྣལ་འབྱོར་ཡིན་པས་དེས་ན་བསྐྱེད་རྫོགས་ཟུང་འཇུག་ཏུ་འགྱུར་རོ། །གསུམ་པ་རྗེས་ནི། དེ་ནས་བཅོམ་ལྡན་འདས་བདག་དང་ཞེས་སོགས་ཀྱིས་འདོད་དོན་གསོལ་བ་བཏབ་པའི་རྐྱེན་

བཅུ་གཅིག་
আ
།གྱིས། རང་གི་ཐུགས་ཀའི་ཧཱུཾ་ལས་འོད་ཟེར་འོག་ཏུ་འཕྲོས། གདན་པད་ཟླ་འབྱུང་པོ་བཅས་ལ་ཕོག་པས། དེ་ཐམས་ཅད་འོད་དུ་ཞུ་ནས་རང་ལ་ཐིམ་པར་བསམ་མོ། །དེ་ནས་བསྙེན་པའི་སྐབས་སུ་
འདིར་གཏོར་བསྔོ་བྱས་ན་ལེགས་པས། གཏོར་མ་ལ་ཆབ་ཀྱིས་བྲན་ལ། བསང་སྦྱངས་བྱིན་རླབས་དང༌། གཏོར་མགྲོན་སྤྱན་འདྲེན་གདན་འབུལ། མཚན་སྔགས་སྔོན་འགྲོའི་ཨ་ཀཱ་རོ་ལན་གསུམ་གྱིས་གཏོར་མ་ཕུལ། མཚན་
སྔགས་སྔོན་འགྲོའི་ཕྱི་ནང་གི་མཆོད་པ་དང༌། བསྟོད་པ་ཤློོ་ཀ་གཉིས་ཀྱི་མཐར། མཆོད་སྦྱིན་གཏོར་མ་འདི་བཞེས་ལ་སོགས་ཀྱིས་ཕྲིན་ལས་བཅོལ་ལ། མཐར་ཡིག་བརྒྱ་ལན་གསུམ་དང་མ་འབྱོར་པ་དང་སོགས་ཀྱིས་བཟོད་
གསོལ་བྱ། བཛྲ་མུས་གཏོར་མགྲོན་རང་བཞིན་གྱི་གནས་སུ་གཤེགས་པར་བསམ། སླར་ཡང་རང་གི་གནས་གསུམ་དུ་ཨོཾ་ཨཱཿཧཱུཾ་སྔར་ལྟར་གསལ་བཏབ་ལ་བསྲུང་བ་བྱ། དེ་ནས་དགེ་བ་བསྔོ་བ་སོགས་བྱས་ཏེ། ཐུན་མཚམས་
ཀྱི་བྱ་བ་ལ་འཇུག
ཐུན་མཚམས་ཐམས་ཅད་དུ་ཡང་གཟུགས་ཆེ་ཆུང་མིག་ལམ་དུ་གང་སྣང་བ་ཐམས་ཅད་དཔལ་ཕྱག་ན་རྡོ་རྗེ་འབྱུང་པོ་འདུལ་བྱེད་དངོས་ཡིན་སྙམ་པ་དང༌། རྣ་བར་གྲགས་ཚད་ཀྱི་སྒྲ་ཐམས་ཅད་ཕྱག་ན་རྡོ་རྗེའི་
གསུང་སྔགས་ཀྱི་སྒྲ་ཡིན་སྙམ་པ་དང༌། རང་གི་ཡིད་ལ་བསམ་བློ་གང་ཤར་ཐམས་ཅད་ཕྱག་ན་རྡོ་རྗེའི་ཐུགས་ཡིན་སྙམ་པ་བཅས་ཁྱེར་སོ་གསུམ་དང་མ་བྲལ་ཙམ་ཨེ་ཡོང་ནན་ཏན་བྱེད། ཟས་དང་བཏུང་བ་བྱེད་ནའང༌། དེ་ཐམས་
411

ཅད་ཨོཾ་ཨཱཿཧཱུཾ་ཞེས་བརྗོད་ལ་བདུད་རྩིར་བྱིན་གྱིས་བརླབས་ནས་རང་ལྷར་གསལ་བ་ལ་ཕུལ་བར་མོས་ཏེ་ལོངས་སྤྱད། ཐུན་གྱི་སྒང་ལ་བཏུང་བའི་རིགས་ལོངས་སྤྱད་ཆོག་པས། ཡིདཀྱིས་འབྲུ་གསུམ་བརྗོད་དེ་བྱིན་གྱིས་བརླབས་
ཏེ་རོལ། དེའི་མཐར། དང་པོ་ཉིད་ནས་བཏིང་ལྟ་བུར་ཆུ་གཙང་བླུག་པ་མདུན་དུ་བཞག་པ་ནས་ཆབ་ལེན། གཞན་ཡང་ཐུན་གྱི་སྒང་ལ་བློ་དང༌། སྦྲིད་པ། འོག་རླུང་ཤོར་བ་དང༌། ཆབ་གསང་བཅས་ཀྱི་མཐར། དེ་མ་ཐག་
ཆབ་ལེན། སྐབས་དེའི་སྔགས་གྲངས་ལ་མི་རྩི། ཆབ་གསང་ཡང་ཆབ་སྣོད་འཁྲིས་སུ་བཞག་པ་ལ་བྱེད་ཅིང༌། གྲུབ་པ་དང་ལག་པ་ཕྱིས་ལ་འཕྲེང་བ་འདྲེན་པ་སོགས་བྱ། འགའ་ཞིག་གིས་བྱེད་པ་ལྟར། ཁའི་ཕྱེད་ཀ་ནས་
འཕྲོས་གཏམ་བཤོད་པ་སོགས་རང་མགོ་བསྐོར་བའི་ལས་དེ་ལྟར་མི་བྱེད་དོ། །ངག་བཅད་གང་དམ་བྱེད། ཐུན་ཡང་བཞིར་བྱེད་ན། ཐོ་རེངས་ནས་ཉི་མ་ཤར་ཁ་ཡན། ཉི་མ་ཤར་ནས་ཉིན་ཕྱེད་མ་སླེབ་ཚུན། ཉིན་ཕྱེད་ཡོལ་ནས་ཡི
ཉི་མ་རྒས་ཁ་ཚུན། ཉི་མ་ནུབ་ནས་སྲོད་འཁོར་བར་བཅས་དང༌། ཐུན་གསུམ་མི་བྱེད་ན་ཀུན་རིག་གི་བསྙེན་ཐབས་སོགས་ལ་བལྟས་པས་ཤེས་པར་འགྱུར་ཞིང༌། གང་ལྟར་གཏོར་བསྔོ་རྒྱས་པར་བྱེད་ན། དགོང་ཐུན་གྱི་མཇུག་ཏུ་
བྱ་དགོས། བསྙེན་པ་ཚུགས་ནས་མ་གྲོལ་གྱི་བར་དེར་ལུས་ངག་ཡིད་གསུམ་ལེ་ལོ་དང་། བཏང་སྙོམས་ཀྱི་དབང་དུ་མི་གཏོང་བར་ཕྱག་ལེན་ཕྲ་མོ་ཚུན་ཡང་ཞིབ་ཆ་བྱེད་པ་གལ་ཆེ། ལུས་ལ་ནད་གདོན་དང༌། སེམས་ལ་སྡུག་

བཅུ་གཉིས་
།བསྔལ་གང་དང་གང་བྱུང་ཡང་ཉམས་སྣང་ཆེར་མི་བྱེད་པར་དཀོན་མཆོག་གི་ཐུགས་རྗེའི་སྡིག་སྒྲིབ་དག་འགྲོ་བ་ཡིན་འདུག གང་བྱུང་ན་ཡང་ཤོག་སྙམ་དུ་རྦད་ཁམ་བསྐྱེད། བསྙེན་པའི་གྲངས་སོང་
ནས་སྦྱིན་སྲེག་བྱེད་ན། བླ་མ་གོང་མའི་ཕྱག་ལེན་ལ་ནི་སྔགས་ཀྱི་བཅུ་ཆའི་ཁ་སྐོང་ཐམས་ཅད་སྦྱིན་སྲེག་གི་ཐོག་ཏུ་འགྲོ་བ་མཛད་པ་ཡིན་འདུག དེ་རིང་སང་གི་དབང་ཡོད་ཆོས་ལ་བྱེད་མཁན་རྣམས་ཀྱིས་ནི། རང་གི་ཁམས་དང་
བསམ་པ་དང་བསྟུན་པར་སྣང་བས་དགོངས་དཔྱད་ལས་ཞུ་ཅི་འཚལ། མཚམས་གྲོལ་ནས་ཀྱང་བརྩོན་ནས་ཐོན་ཐོན་རང་མི་བྱེད་པར། ག་ལེར་མི་དང་ཇེ་མང་ལ་ཕྲད་ཅིང་ཕྱི་རོལ་ཏུ་ཡང་རིམ་གྱིས་འགྲོ། མཚམས་ཐོ་ཡང་སྦྱིན་
སྲེག་གི་སྔ་ཕྱི་གང་རིགས་སུ་ཐོ་བསྐྱེད་ནང་བཞིན་གྱིས་གཤེགས་གསོལ་བྱས་ན་ལེགས་སོ། །སྨྲས་པ། ཀ་ཡེ་འདི་ན་ཕལ་ཆེར་ངན་སོང་གསུམ། །སྒྲུབ་པའི་ཐབས་ཚུལ་ཁོ་ནར་འབད་པ་བསྐྱེད། །འགའ་ཞིག་དམ་ཆོས་སྒྲུབ་པའི་
ཚུལ་བྱེད་ཀྱང༌། །ཚད་ལྡན་དམ་པའི་གསུང་བཞིན་བྱེད་པར་དཀོན། །གྲོགས་དག་ཐར་འདོད་སྙིང་ནས་བློ་སྐྱེས་ན། །གལ་ཆུང་ཆོས་ལ་མ་བྱེད་བརྩོན་འགྲུས་བསྐྱེད། །སྙིང་སྟོབས་ལྡན་པའི་སྐྱེས་བུས་གང་སྒྲུབ་ཀྱང་། །མི་
འགྲུབ་མི་སྲིད་རྒྱུ་འབྲས་བསླུ་མེད་ཡིན། །ཚེ་འདིའི་དཀོར་དང་གྲོང་ཆོག་ལ་རིངས་ནས། །ཡི་དམ་ལྷ་ཡི་བསྙེན་སྒྲུབ་བྱ་བ་དེ། །དཀོན་མཆོག་ཞེ་ཁྲེལ་རྣམ་སྨིན་ཁྲེལ་པོས་ནོན། །རང་གཞན་གཉིས་ཕུང་བྱས་པ་དོན་མེད་ཡིན། །
413

ཀྱེ་རྡོར་ཆོས་སྐོར་
དེ་བས་དལ་འབྱོར་རྙེད་པ་ཆུད་མ་གསན། །རྣམ་དཀར་གང་བྱེད་རྒྱལ་བའི་བཀའ་བཞིན་སྒྲུབས། །རང་གིས་རང་ཉིད་བསླུ་བ་མི་བྱེད་པར། །སྲས་བཅས་རྒྱལ་བ་དགྱེས་པའི་ཐབས་སུ་འབུངས། །དེ་ལྟར་སྨྲས་དང་འདི་ཉིད་བྲིས་
པའི་དགེས། །དཔལ་ལྡན་གསང་བ་མཆོག་གི་བང་མཛོད་ལ། །དབང་བསྒྱར་རྡོ་རྗེ་འཛིན་པའི་གོ་འཕང་མཆོག །བདག་གཞན་ཀུན་གྱིས་འཐོབ་པའི་རྒྱུར་གྱུར་ཅིག །ཅེས་དཔལ་གསང་བདག་འབྱུང་པོ་འདུལ་བྱེད་ཀྱི་སྒྲུབ་ཐབས་
ངོར་ཆེན་ཐམས་ཅད་མཁྱེན་པ་དཀོན་མཆོག་ལྷུན་གྲུབ་ཀྱིས་མཛད་པ་ལ་བརྟེན་པའི་བསྐྱེད་རིམ་གྱི་དམིགས་ཁྲིད་བློ་ངན་ཐིབས་པོའི་མུན་པ་སེལ་བའི་ཉི་མ་འདི་ནེེ་རང་དང་རང་འདྲའི་གཏི་ཐུག་རྣམས་ཀྱྀ་གོ་བདེ་བའི་ཆེད་དུ་ཚིག་བཤད་
ཁྱབ་བདག་དཔལ་ལྡན་བླ་མ་དམ་པ་རྣམས་ཀྱི་སྐུ་དྲིན་ཁོ་ནས་འཚོ་བའི་འདུ་གསུམ་པ་གཟིམ་འོག་སྤྲུལ་སྐུས་ལྷག་བསམ་བཟང་པོས་ཤྲཱི་ན་ལེནྡྲའི་ཆོས་གྲྭར་བཀོད་པ་འདི་ལ་མཁས་པ་རྣམས་ཀྱིས་
རྣམས་ཁ་གང་གསལ་དུ་བྱས་ནས།
གཟིགས་འོས་མ་མཆིས་ནའང་ཐུགས་ཁྲེལ་མི་མཛད་ཅིང༌། བཟོད་པར་མཛད་དུ་གསོལ། ཡི་གེ་པ་ནི་ཉེ་བར་གནས་པའི་རབ་མིང་རྒན་བུ་བསྟན་པ་རབ་རྒྱས་སོ། །དམ་པའི་གསུང་རབ་ཡིད་བཞིན་དབང་གི་རྒྱལ། །ལྷག་གསུམ་
སྤར་གྱི་རྒྱལ་མཚན་རྩེར་མཆོད་དེ། །འཛད་མེད་ཆོས་ཆར་འབེབས་པའི་ངང་ཚུལ་གྱིས། །ཐར་འདོད་ཡིད་ཅན་གསོས་སུ་བསྒྲུབས་པ་དང༌། །རྣམ་དཀར་སྒྲུབ་པོའང་དེང་ནས་བྱང་ཆུབ་བར། །ཚད་ལྡན་རྗེ་བཙུན་དམ་པས་རྗེས་
414

བཅུ་གསུམ་བྱོན།
আ
།བཟུང་སྟེ། །བསྐྱེད་རྫོགས་ཟབ་མོའི་ལམ་ལས་མི་འདའ་བར། །ཉམས་ལེན་རྒྱུན་འཁྱོངས་རྣམ་མཁྱེན་མྱུར་ཐོབ་ཤོག །ཞེས་པའང་རྣམ་དཀར་སྒྲུབ་པ་པོ་རབ་དཀར་ཚེ་མཚམས་པ་དགེ་སློང་རིན་ཆེན་
དབང་པོས་སྨྲས་པའོ། །སརྦ་མངྒ་ལཾ།།
ال
415



200
གཅིག་